**Üzleti etika**

**(2024/2025. tanév, II. szemeszter, BAI0018L)**

**A tantárgy elsajátításának célja:**

A hallgatók a kurzus teljesítésével megismerik az üzleti etika alapjait és a team-munka etikai szabályait. Képessé válnak arra, hogy az etikai ismereteiket az üzleti életben adaptívan tudják alkalmazni, s mindezt összekapcsolják a sporttal is. Felelősséget vállalnak a munka és a magatartás etikai normáinak betartásáért business környezetben, valamint a sport alkalmazott területein is. A hallgatók a megszerzett szakmai kompetenciáik mentén ismeretben, képességben és attitűdben is alkalmassá válnak az üzleti etika gyakorlati érvényesítésére saját szakterületükön.

**Tantárgyi tematika és félévi követelményrendszer:**

**1.konzultáció:**

Az üzleti etika alapvetései, elhelyezése a sportszakemberek képzésében.

Tudomány, etika, az etikai gondolkodás tudományos alapjai.

A gazdaság, a jog és az erkölcs kapcsolata – vonatkozások a sportban.

A hazai és a nemzetközi üzleti élet etikája.

Az üzleti és a szociális etika kapcsolata: verseny, piac, alkalmazotti, vállalkozói szféra.

Sportetika és üzleti etika kontextusai

**2.konzultáció:**

Tantárgyi esszé megírása.

Sportszervezetek és vállalatok társadalmi felelősségvállalása.

Alkalmazott üzleti etika.

Esettanulmányok, az üzleti etika gyakorlati kérdései. (Decathlon cégbemutató)

Erkölcsös menedzsment, etikus vállalati stratégia és kultúra, etikai intézmények.

Az üzleti etika gyakorlati érvényesülése a sportszakemberek tevékenységében.

**A szemináriumon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az értékelés módja, ütemezése, az érdemjegy kialakítása:**

Tantárgyi esszé megírása (második konzultáció elején), majd ZH megírása (a szorgalmi időszak végén). Bármelyik részelem 50% alatti teljesítménye/hiánya elégtelen gyakorlati jegyet eredményez, melynek esetén a szorgalmi időszak legvégén, valamint a vizsgaidőszakban is bőséges javítási lehetőséget biztosítok a hallgatók számára.

**Szakirodalom:**

**Kötelező irodalom:**

Szegedi Krisztina: Üzleti etika. Perfekt Gazdasági Tanácsadó, Oktató és Kiadó Zrt, Budapest, 2006.

Elektronikusan: <https://kupdf.net/download/zleti-etika-knyvdoc_59b3e33ddc0d60820f568edc_pdf>

Ebből a következő oldalsávok tartalma szükséges: 11-35.o. ; 74-95.o. ; 109-112.o.

**Kötelező elektronikus segédanyagok:**

<https://unipub.lib.uni-corvinus.hu/2318/1/Gazdasagi_etika.pdf> (ebből az alábbi fejezetek tartalmi részei szükségesek csupán: 1.; 2.; 3. és a 8. fejezetek)

Sportetika <https://www.scribd.com/presentation/437135115/sportetika-ppt-pptx>

(ebből 1-91.o. tartalma)

**Ajánlott irodalmak:**

Csurgó Ottóné – Hajdú Péter (szerk.): Üzleti etika. Saldo Rt., Budapest. 1998.   
Török Attila: Üzleti etika. Századvég, Budapest. 2002.

Kotler, Lee: Vállalatok társadalmi felelősségvállalása. HVG Zrt. Budapest, 2017.

Körei László: Álságos vagy válságos a globális kapitalizmus? Társadalomtudományi gondolatok a harmadik évezred elején. In: Karlovitz szerk.; International Research Institute s.r.o. Komarno, Slovakia. 2013. 14-25.

Körei László: Munkahelyi és szervezeti mentálhigiéné. Teoretikus és praktikus megközelítések. Kossuth Kiadó, Budapest, 2023.

Max Weber: A protestáns etika és a kapitalizmus szelleme. Osiris, Budapest, 2000.

Pulay Gyula: Integritásközpontú vezetés. Miskolci Egyetemi Kiadó, Miskolc, 2019.

Witzel, Morgen: Az etikus vezető. Miért jelenthet versenyelőnyt, ha helyesen cselekszünk? Pallas Athéné Könyvkiadó, Budapest, 2019.

**Nyíregyháza, 2025. február 3. Körei László**

**egyetemi oktató, szakmai vezető**